google/wiki40b huggingface dataset:
Μονή Λουκούς Αρκαδίας

Ιστορία

Κατά την αρχαιότητα, θεωρείται ότι στη θέση του μοναστηριού υπήρχε η αρχαία πόλη Εύα και το Ιερό του Πολεμοκράτους, γιου του θεού Ασκληπιού. Κατά τον 2ο μ.Χ. αιώνα, ο σοφιστής Ηρώδης ο Αττικός ανήγειρε δίπλα στο χώρο της μονής, την περίφημη έπαυλή του, η οποία αποκαλύφθηκε τα τελευταία χρόνια. Κατά τα πρώτα χριστιανικά χρόνια (5ος αι.), στη θέση της μονής χτίστηκε ναός.
Υπάρχουν πολλές απόψεις σχετικά με το όνομα της Μονής Λουκούς. Πιθανότερη είναι η άποψη ότι προέρχεται από την ρωμαϊκή ονομασία Lucus, που σημαίνει «ιερό άλσος». Σύμφωνα με την παράδοση η μονή χτίστηκε το 1117. Επιπλέον από πατριαρχικό σιγίλλιο του Πατριάρχη Διονυσίου Β΄ (1546 - 1555), μαθαίνουμε ότι ήταν «εξαρχής πατριαρχικό σταυροπήγιο». Κατά τα χρόνια της Ενετοκρατίας (1687 - 1715), στο μοναστήρι εγκαταστάθηκαν Ρωμαιοκαθολικοί μοναχοί (καπουτσίνοι) και όταν έφυγαν πήραν και τις κτητορικές πλάκες του ναού. Λίγα χρόνια πριν την Επανάσταση του 1821, η Μονή είχε μεγάλη περιουσία και έτσι βοήθησε στην ίδρυση αλληλοδιδακτικού σχολείου στο χωριό Άγιος Ιωάννης, το έτος 1765, στο μετόχι της.
Κατά τη διάρκεια της Επανάστασης, η μονή είχε σημαντική προσφορά στον αγώνα, κυρίως στο στρατόπεδο των Βερβένων, ενώ  ο τότε ηγούμενος της μονής, Κωνσταντίνος Κοράλλης, πολέμησε σε διάφορες μάχες. Το 1826, παραμονή της εορτής της Μονής, ο Ιμπραήμ Πασάς έκαψε τη μονή,εκτός από το καθολικό το οποίο σώθηκε.Το 1834 το μοναστήρι, μη συγκεντρώνοντας τον απαραίτητο αριθμό ανδρών, διαλύθηκε αλλά επανιδρύθηκε το 1837. Την ίδια περίοδο διεξήχθησαν στο χώρο της μονής διάφορες ανασκαφές. Η μονή μετατράπηκε σε γυναικεία το 1946.

Η μονή

Τα κτήρια της μονής αποτελούν ένα παραλληλόγραμμο συγκρότημα, το οποίο είναι πλήρως ανακαινισμένο. Στον προαύλιο χώρο υπάρχουν διάφορα κιονόκρανα και ανάγλυφα που κατά καιρούς έχουν βρεθεί στο χώρο της μονής. Το καθολικό ανήκει στον τύπο του εγγεγραμμένου σταυροειδούς με τρούλο. Στους τοίχους του καθολικού υπάρχουν εντοιχισμένα διάφορα κιονόκρανα, επιστήλια κ.ά. Εσωτερικά αγιογραφήθηκε το 1649.Σημαντικές είναι, επίσης, οι εικόνες του ξυλόγλυπτου τέμπλου και η εικόνα της Μεταμορφώσεως του Σωτήρος του 17ου αι. Άλλο σημαντικό οικοδόμημα είναι και ο παλαιός πύργος της μονής, «ἔν εἴδει κουλᾶ», κατά τον Ιωσήφ Κοράλλη.
Από τα κειμήλια της μονής ξεχωρίζουν οι διάφοροι σταυροί, το Τίμιο Ξύλο, τα λείψανα και πάμπολα έγγραφα, μεταξύ των οποίων ο "Κώδικας" της Μονής, γραμμένο από τον ηγούμενο Ιωσήφ Κοράλλη, αδερφό του Κωνστάντιου Κοράλλη. Το μοναστήρι έχει 3 μετόχια: Το ναό της Αναλήψεως στο Άστρος, χτισμένο στη θέση παλαιότερου ναού του Προδρόμου, τον Άγιο Δημήτριο στον Άγιο Ιωάννη και το ναό Μεταμορφώσεως Σωτήρος στο όρος Ζάβιτσα. Η μονή σήμερα απαριθμεί 9 μοναχές. Το καθολικό της μονής γιορτάζει στις 6 Αυγούστου, της Μεταμορφώσεως του Σωτήρος.
Κοτονού

Προφίλ

Η θέση της πόλης είναι στα νότια της αφρικανικής χώρας και συγκεκριμένα στα δυτικά της διώρυγας που συνδέει τη λίμνη Νοκουέ με τον Κόλπο του Μπενίν. Εκτός από μεγαλύτερη πόλη είναι και σημαντικό λιμάνι, από όπου διεξάγεται το εμπόριο. Στην Κοτονού βρίσκονται βιομηχανίες τροφίμων και μηχανημάτων (εργοστάσιο συναρμολόγησης αυτοκινήτων), όπως επίσης και δομικών υλικών. Η πόλη κατάφερε να υπερκεράσει την πρωτεύουσα Πόρτο-Νόβο σε ό,τι αφορά το οικονομικό στάτους. Επίσης, είναι έδρα του Εθνικού Πανεπιστημίου του Μπενίν, που ιδρύθηκε το 1970. Παράλληλα, η υποδομή στις συγκοινωνίες είναι πολύ καλή, με διεθνές αεροδρόμιο και καλό οδικό και σιδηροδρομικό δίκτυο. Στα αξιοθέατα της Κοτονού συμπεριλαμβάνεται και ο Βοτανικός Κήπος της πόλης.
Σχοινιάς Αιτωλοακαρνανίας

Ο Σχοινιάς είναι ένα μικρό ακατοίκητο νησάκι στον Πατραϊκό κόλπο και στην είσοδο της Λιμνοθάλασσας Μεσολογγίου. Διοικητικά ανήκει στον Δήμο Μεσολογγίου ενώ δίπλα του βρίσκεται ένα άλλο νησάκι ο Προκοπάνιστος. Λειτουργεί τρόπον τινά ως φυσικός κυματοθραύστης της λιμνοθάλασσας Μεσολογγίου διαχωρίζοντάς τη από τον Πατραϊκό κόλπο.
Κουνούποι Αστυπάλαιας

Προστατευόμενη τοποθεσία

Η νησίδα είναι προστατευόμενος βιότοπος του Natura 2000 με κωδικό GR4210021. Στην πανίδα περιλαμβάνονται πληθυσμοί από μεσογειακές φώκιες μοναχούς, ρινοδέλφινα και ζωνοδέλφινα, χελώνες καρέτα καρέτα και πράσινες θαλασσοχελώνες. Η περιοχή είναι σημαντική για την αναπαραγωγή των θαλασσοπουλιών, όπως: οι μαυροπετρίτες, οι αιγαιογλάροι, οι μύχοι της Μεσογείου, κ.α.
Γκυ Γ΄ του Σαιν-Πολ

Βιογραφία

Ήταν (μάλλον) ο τρίτος γιος του Ούγου Α΄ κυρίου του Σατιγιόν & κόμη του Σαιν-Πολ και της Μαρίας κόμισσας του Μπλουά, κόρης του Γκωτιέ Β΄ κυρίου του Αβέν.
Το 1248 απεβίωσε ο πατέρας του και ο πρωτότοκος Γκωσέ Δ΄ έλαβε το Σατιγιόν, ο δευτερότοκος Ιωάννης Β΄ έλαβε το Μπλουά και ο Γκυ Γ΄ έλαβε το Σαιν-Πολ-συρ-Τερνουάζ. 
Ακολούθησε την Η΄ Σταυροφορία του 1270 και αυτήν του 1284-85, που εξήγγειλε ο Φίλιππος Γ΄ της Γαλλίας εναντίον της Αραγωνίας, η οποία είχε τόσο κακό τέλος.
Συμπαθητικά γάγγλια

Τα συμπαθητικά γάγγλια είναι δομές του περιφερικού νευρικού συστήματος (συγκεκριμένα του συμπαθητικού συστήματος) που δέχονται νευράξονες προσυναπτικών κυττάρων, των οποίων τα σώματα βρίσκονται συνήθως στο Κεντρικό Νευρικό Σύστημα. Μέσα στο γάγγλιο βρίσκονται τα σώματα μετασυναπτικών νευρώνων, πάνω στα οποία συνάπτονται τα προσυναπτικά κύτταρα. Αυτά τα γάγγλια περιβάλλονται από κάψα, που αποτελείται από κολλαγόνο συνδετικό ιστό, με διαφράγματα από τα οποία περνούν αιμοφόρα αγγεία. Τα γάγγλια πέρα από νευρώνες, περιέχουν ενδοθηλιακά κύτταρα, λευκοκύτταρα, ινοβλάστες, κύτταρα Σβαν και δορυφορικά κύτταρα.
Κυτταρική βιολογία

Αντικείμενο έρευνας

Η κυτταρική βιολογία εξετάζει τα κύτταρα τόσο σε ότι αφορά τη δόμησή τους, τον πολλαπλασιασμό τους όσο και τις λειτουργίες που επιτελούν στο κύκλο ζωής τους και την εξ αυτών διάκριση των κυττάρων. Αυτό επιτυγχάνεται τόσο κατά τη μικροσκοπική έρευνα όσο και στη μοριακή έρευνα των κυττάρων που εξετάζει ειδικότερα η μοριακή Βιολογία.

Συμβολή

Η συμβολή της Κυτταρικής βιολογίας βοηθούμενη και από άλλους επιστημονικούς κλάδους του είδους, (Βιολογικές επιστήμες), και ιδιαίτερα από τη Βιοχημεία, έχει καταστεί σήμερα από τις σπουδαιότερες στην Ιατρική, από την καταπολέμηση μικροβίων μέχρι και στη καταπολέμηση του καρκίνου.
Ρόντι Πάιπερ

Προσωπική ζωή

Γεννήθηκε σε μια μικρή πόλη, στο Σασκάτσουαν του Καναδά, αλλά μεγάλωσε στην πόλη Γουίνιπεγκ της Μανιτόμπα, άλλης επαρχίας της χώρας. Ο πατέρας του ήταν αστυνομικός και δεν είχαν τις καλύτερες σχέσεις. Ήταν παντρεμένος με την Κίτι Τουμπς, με την οποία έχει αποκτήσει τέσσερα παιδιά, τρεις κόρες και έναν γιο. Ήταν παππούς από την πρώτη του κόρη, την Αναστασία. Ο γιος του Κόλτον, προσπάθησε να ακολουθήσει καριέρα στις πολεμικές τέχνες. Η δεύτερη κόρη του, Άριελ Τιλ, βαδίζει στα χνάρια του, όσον αφορά την ηθοποιία.

Επαγγελματική Πάλη

Στην καριέρα του, την οποία ξεκίνησε σε ηλικία 19 ετών το 1973, παρίστανε έναν Σκωτσέζο ισχυρογνώμονα που πολλές φορές ήταν μισητός προς το κοινό. Φορούσε το παραδοσιακό κιλτ της Σκωτίας και η μουσική εισόδου ήταν από παραδοσιακή της χώρας. Ήταν αγαπητός όταν είχε προσωπικότητα ροκστάρ, λόγω του σεναρίου που του δινόταν. Άλλο ένα παρατσούκλι του, εκτός από το "Εριστικός", ήταν το "Χοτ Ροντ". Στην μεγάλη του καριέρα δεν κατάφερε ποτέ να κατακτήσει Παγκόσμιο τίτλο, αλλά κέρδισε 34 μικρότερους σε διάφορες εταιρείες πάλης. Το 2006 εισήχθη στο τιμητικό για τους παλαιστές Hall of Fame του WWE.

Ηθοποιία

Από το 1986, ο Πάιπερ, συμμετείχε σε πάρα πολλές ταινίες και σε τηλεοπτικές σειρές, κυρίως σε ρόλο κομπάρσου. Το 1988 πρωταγωνίστησε στην ταινία επιστημονικής φαντασίας Ζουν ανάμεσα μας του σκηνοθέτη Τζον Κάρπεντερ. Λόγω της χαρακτηριστικής φωνής του, την έχει δανείσει και σε μερικούς ρόλους κινουμένων σχεδίων.

Θάνατος

Στις 30 Ιουλίου 2015 υπέστη καρδιακή ανακοπή ενώ κοιμόταν στην οικία του στην Καλιφόρνια. Πέθανε αφήνοντας πίσω τη σύζυγό του και τέσσερα παιδιά.
Βρετανική Ομοσπονδία Καλαθοσφαίρισης

Ιστορία

Το 1960 ιδρύθηκε η Βρετανική και Ιρλανδική Ομοσπονδία Καλαθοσφαίρισης (British & Irish Basketball Federation, BIBF) με χρηματοδότηση του Συμβουλίου Αθλητισμού (Sports Council). Έπειτα, η Βόρεια Ιρλανδία αποσχίσθηκε από την BIBF και προσχώρησε στην Ιρλανδική Ομοσπονδία Καλαθοσφαίρισης (BI).

Ίδρυση

Ο οργανισμός σχηματίστηκε από την Ομοσπονδία Καλαθοσφαίρισης Αγγλίας (EB), την Ομοσπονδία Καλαθοσφαίρισης Σκωτίας (BS) και την Ομοσπονδία Καλαθοσφαίρισης Ουαλίας (BAW) το 2006 ως «Βρετανική Καλαθοσφαιρική Ομοσπονδία» (British Basketball Federation, BBF). Έπειτα μετονομάστηκε σε «Βρετανική Ομοσπονδία Καλαθοσφαίρισης» (British Basketball, BB).

Λογότυπο

Το λογότυπο του οργανισμού έχει εξελιχθεί με το πέρασμα του χρόνου.
2811 Στρέμτσοβι

Φυσικά χαρακτηριστικά

Τα φυσικά χαρακτηριστικά του Στρέμτσοβι είναι άγνωστα.
Δείκτης υπεριώδους ακτινοβολίας

Ο δείκτης UV (Υπεριώδους Ακτινοβολίας) είναι μια μέτρηση της υπεριώδους ακτινοβολίας του ήλιου που μπορεί όταν ο δείκτης φτάσει ή ξεπεράσει το 3 να προκαλέσει βλάβες στα μάτια και στο δέρμα.Ο δείκτης αυτός δημιουργήθηκε το 1992 στον Καναδά.
Η ώρα της οργής

Πληροφορίες

Η ταινία στην πρώτη της προβολή έκοψε 43.703 εισιτήρια και ήλθε 83η σε σύνολο 99 ταινιών της περιόδου.
Πανελλήνιο πρωτάθλημα υδατοσφαίρισης ανδρών 1949

Το πανελλήνιο πρωτάθλημα πόλο του έτους 1949 διεξήχθη από 31 Αυγούστου ως 5 Σεπτεμβρίου στο Ολυμπιακό κολυμβητήριο στην Αθήνα, παράλληλα με τους Πανελλήνιους κολυμβητικούς αγώνες (τα αγωνίσματα της κολύμβησης ξεκίνησαν μία ημέρα αργότερα). Στο πρωτάθλημα αγωνίστηκαν 8 ομάδες. Πρωταθλητής αναδείχθηκε ο Ολυμπιακός.

Οι αγώνες

Οι ομάδες αναμετρήθηκαν μεταξύ τους από μία φορά. Στο τέλος η ομάδα με τους περισσότερους βαθμούς αναδείχθηκε πρωταθλήτρια.

Τελική βαθμολογία

Βαθμολογικό σύστημα: 3 βαθμοί για νίκη – 2 βαθμοί για ισοπαλία – 1 βαθμός για ήττα – 0 βαθμοί σε περίπτωση μηδενισμού.
Δεινόλοχος ο Ηλείος

Βιογραφικά στοιχεία

Στέφθηκε ολυμπιονίκης στο αγώνισμα δρόμου του σταδίου παίδων κατά τους 100ους (380 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του Συκιώνιου γλύπτη Κλέωνα.

Ιστορικές μαρτυρίες

[6.1.4 - 6.1.5]............ πλησίον δὲ τοῦ Κλεογένους Δεινόλοχός τε κεῖται Πύρρου τε καὶ Τρωίλος Ἀλκίνου. τούτοις γένος μὲν καὶ αὐτοῖς ἐστιν ἐξ Ἤλιδος, γεγόνασι δέ σφισιν οὐ κατὰ ταὐτὰ αἱ νῖκαι: ἀλλὰ τῷ μὲν ἑλλανοδικεῖν τε ὁμοῦ καὶ ἵππων ὑπῆρξεν ἀνελέσθαι νίκας τῷ Τρωίλῳ δὲ τελείᾳ τε συνωρίδι καὶ πώλων ἅρματι —Ὀλυμπιάδι δὲ ἐκράτει δευτέρᾳ πρὸς ταῖς ἑκατόν,
[5] ἀπὸ τούτου δὲ καὶ νόμος ἐγένετο Ἠλείοις μηδὲ ἵππους τοῦ λοιποῦ τῶν ἑλλανοδικούντων καθιέναι μηδένα—, τούτου μὲν δὴ τὸν ἀνδριάντα ἐποίησε Λύσιππος: ἡ δὲ τοῦ Δεινολόχου μήτηρ εἶδεν ὄψιν ὀνείρατος ὡς ἔχοιτο τοῦ παιδὸς ἐν τοῖς κόλποις ἐστεφανωμένου, καὶ τοῦδε ἕνεκα ἐς τὸν ἀγῶνα ὁ Δεινόλοχος ἠσκήθη καὶ τοὺς παῖδας παρέθει τρέχων. Σικυωνίου δὲ Κλέωνός ἐστιν ἡ εἰκών.' 
  
[6.1.4 - 6.1.5]............ Κοντά στον Κλεογένη, βρίσκονται ο Δεινόλοχος, γιος του Πύρρου, ναι ο Τρωίλος, γιος του Αλκίνου. 'Ήταν  κι αυτοί από την 'Ηλιδα, αλλά δεν είχαν νικήσει στα ίδια αγωνίσματα. Ο Τρωίλος ήταν ελλανοδίκης και συγχρόνως νίκησε στη συνωρίδα  με αναπτυγμένα άλογα και στην αρματοδρομία με πουλάρια. 
5. Αναδείχτηκε νικητής στην εκατοστή δεύτερη ολυμπιάδα. Μετά απ' αυτή oι  Ηλείοι θέσπισαν νόμο που απέκλειε τους ελλανοδίκες ατό τους ιππικούς αγώνες. Π ανδριάντας του Τρωίλου ήταν έργο του Λυσίππου. Η μητέρα του Δεινολόχου είδε όνειρο ότι το παιδί που κρατούσε στην αγκαλιά της ήταν στεφανωμένο. Γι' αυτό ο Δεινόλοχος προπονήθηκε για τους αγώνες και νίκησε στο τρέξιμο παίδων. Η εικόνα του φιλοτεχνήθηκε από τον Σινυώνιο Κλέωνα.
Ιωάννης Φάχρη

Βιογραφία

Καταγόταν από πλούσια ελληνορθόδοξη οικογένεια της Συρίας και οι επιτυχημένες εμπορικές του συναλλαγές τον έκαναν γρήγορα έναν από τους σημαντικότερους οικονομικούς παράγοντες της Οθωμανικής Αυτοκρατορίας, καθώς κατείχε απέραντες βαμβακοφυτείες στην Αίγυπτο και έλεγχε ένα σημαντικό μέρος του εμπορίου της Μέσης Ανατολής.
Δάνειζε στον Σουλτάνο αμύθητα ποσά, ζητώντας σε αντάλλαγμα προνόμια για τον Ελληνισμό. Μάλιστα, κατά το 1816 ο Σουλτάνος Μαχμούτ Β' τον τίμησε με τον τίτλο του Τζελεμπή και τον προμήθευσε με ειδικό διαβατήριο (βεράτιο) ώστε να μπορεί να κυκλοφορεί ανενόχλητος εντός της Αυτοκρατορίας.
Στον Φάχρη οφείλεται και η διάνοιξη του πρώτου μεγάλου δρόμου από το κέντρο της Κωνσταντινούπολης προς το Μπαλουκλή, όπου βρισκόταν τότε το Ελληνικό (Γραικικό) Νοσοκομείο, το δικαίωμα των χριστιανών να φέρουν τον σταυρό τους σε εμφανές σημείο και η ελάφρυνση της φορολογίας των χριστιανών της Οθωμανικής Αυτοκρατορίας.
Ευεργέτησε με γενναία ποσά πολλές εκκλησίες και σχολεία της Κωνσταντινούπολης και της Μικράς Ασίας. Πέθανε στην Κωνσταντινούπολη και ενταφιάστηκε στα Κοιμητήρια της Ζωοδόχου Πηγής του Μπαλουκλή, όπου το όνομα του βρίσκεται πρώτο στην πλάκα με τον κατάλογο των Εθνικών Ευεργετών του Γένους.
Εγγόνια του ήταν οι Εθνικές Ευεργέτριες Ελένη Αρχιγένους, Ευανθία Θεοφιλίδου και ο Αρχίατρος των Ανακτόρων Παυλάκης Φενερλής πασάς.
Τέρενς Μάλικ

Τα πρώτα χρόνια

Ο Μάλικ γεννήθηκε στο Γουάκο (Waco) του Τέξας ή στην Οτάβα του Ιλινόι και ήταν γιος του Εμίλ και της Αϊρίν Μάλικ. Ο Τέρενς μεγάλωσε στο Μπάρτλσβιλ (Bartlesville) της Οκλαχόμα και στο Τέξας. Μετακόμισε στο Όστιν του Τέξας, όπου αποφοίτησε από την Επισκοπική Σχολή του Αγίου Στεφάνου (St. Stephen's Episcopal School). Στα νιάτα του εργάστηκε σε πετρελαιοπηγές, ενώ στη συνέχεια σπούδασε φιλοσοφία υπό τον Στάνλεϋ Καβέλ στο Πανεπιστήμιο Χάρβαρντ, από το οποίο αποφοίτησε με «άριστα» (summa cum laude) το 1965. Συνέχισε με μεταπτυχιακές σπουδές στο Πανεπιστήμιο της Οξφόρδης (Μαγδαλήνιο Κολέγιο) με υποτροφία. Μετά από μία διαφωνία με τον επιβλέποντα καθηγητή του, Γκίλμπερτ Ράυλ, επί της διατριβής του με θέμα την έννοια του κόσμου στους φιλοσόφους Κίρκεγκωρ, Χάιντεγκερ και Βίτγκενστάιν, ο Μάλικ άφησε την Οξφόρδη χωρίς να πάρει διδακτορικό. Το 1969 οι εκδόσεις του Πανεπιστημίου Νορθγουέστερν εξέδωσαν την μετάφραση του Μάλικ για το έργο του Χάιντεγκερ Vom Wesen des Grundes ως The Essence of Reasons. Επιστρέφοντας στις Η.Π.Α. ο Μάλικ δίδαξε φιλοσοφία στο Τεχνολογικό Ίδρυμα της Μασαχουσέτης (M.I.T.), ενώ ταυτοχρόνως αρθρογραφούσε ως δημοσιογράφος: Συνέγραψε άρθρα για τα περιοδικά Newsweek, The New Yorker και Life.

Προσωπική ζωή

Ο Τέρενς Μάλικ κρατά την προσωπική ζωή του μακριά από τη δημοσιότητα και πραγματοποιεί ελάχιστες δημόσιες εμφανίσεις. Π.χ. ο Χρυσός Φοίνικας στις Κάννες για Το δέντρο της ζωής παραδόθηκε στους εκ των παραγωγών της ταινίας Μπιλ Πόλαντ και Σάρα Γκρην, που τον αντιπροσώπευσαν, καθώς ο Μάλικ δεν εμφανίσθηκε, παρότι βρισκόταν στις Κάννες. Ανάμεσα στους όρους των συμβολαίων του είναι ότι η εικόνα του δεν θα χρησιμοποιηθεί για την προώθηση της ταινίας, ενώ συχνά απορρίπτει αιτήματα δημοσιογράφων για συνέντευξη.
Μετά από ένα πιθανό πρώτο γάμο με τη Τζιλ Τζέικς (Jill Jakes), ο Μάλικ νυμφεύθηκε τη Μισέλ Μορέτ (Michele Morette) το 1985. Χώρισαν το 1998 και δέκα χρόνια αργότερα (Ιούλιος 2008) η Μορέτ πέθανε από καρκίνο στο Παρίσι. Το 1998 ο Μάλικ νυμφεύθηκε την Αλεξάνδρα Γουάλας (Alexandra "Ecky" Wallace), με την οποία ζει μέχρι σήμερα (2011) στο Όστιν του Τέξας.
Γιουνάν

Προϊστορία

Ο Άνθρωπος Γιουανμού, ένας Homo erectus που ξεθάφτηκε από το σιδηροδρομικούς μηχανικούς στη δεκαετία του 1960, έχει βρεθεί ότι είναι το αρχαιότερο γνωστό ανθρωποειδές ορυκτό που βρέθηκε στην Κίνα. Από την Νεολιθική περίοδο, υπήρχαν ανθρώπινοι οικισμοί στην περιοχή της Λίμνης Ντιάν. Οι άνθρωποι αυτοί χρησιμοποιούσαν πέτρινα εργαλεία και κατασκεύαζαν απλές ξύλινες κατασκευές.
Διοικητική διαίρεση Περιφερειακής Ενότητας Λακωνίας

Δήμος Ανατολικής Μάνης

Έδρα του δήμου είναι το Γύθειο και ιστορική έδρα η Αρεόπολη. Ο δήμος Ανατολικής Μάνης έχει μόνιμο πληθυσμό 13005 κατοίκους. Στο δήμο περιλαμβάνονται:

Δήμος Ευρώτα

Έδρα του Δήμου είναι η Σκάλα. Ο Δήμος Ευρώτα έχει μόνιμο πληθυσμό 17891 κατοίκους. Στο δήμο περιλαμβάνονται:

Δήμος Μονεμβασίας

Έδρα του δήμου είναι οι Μολάοι. Ο δήμος Μονεμβασίας έχει μόνιμο πληθυσμό 21942 κατοίκους. Στο δήμο περιλαμβάνονται:

Δήμος Σπάρτης

Έδρα του δήμου είναι η Σπάρτη και ιστορική έδρα ο Μυστράς. Ο δήμος Σπάρτης έχει μόνιμο πληθυσμό 35259 κατοίκους. Στο δήμο περιλαμβάνονται:
Άννα Μεγάλη Κομνηνή της Γεωργίας

Βιογραφία

Γεννήθηκε στην Τραπεζούντα στις 6 Απριλίου 1357, τη Μεγάλη Πέμπτη. Ήταν η μεγαλύτερη κόρη του Αλεξίου Γ΄ Μεγάλου Κομνηνού της Τραπεζούντας και της Θεοδώρας Καντακουζηνής. Μικρότερα αδέλφια της ήταν ο Βασίλειος, ο Μανουήλ Γ΄, ο νόθος Ανδρόνικος, η Ευδοκία σύζυγος του Κονσταντίν Ντράγκας Ντεγιάνοβιτς, η Μαρία και μία ακόμη, που το όνομά της δεν μας είναι γνωστό. Οι τρεις αδελφές της αργότερα παντρεύτηκαν Τουρκομάνους. 
Τον Απρίλιο του 1362 μία αντιπροσωπία, που περιελάμβανε τον Γεώργιο Σχολάριο μεγάλο λογοθέτη, τον ιστορικό Μιχαήλ Πανάρετο σεβαστό και άλλους, για να διαπραγματευτεί συνοικέσιο με τον Ανδρόνικο Δ΄ Παλαιολόγο τότε διάδοχο. Για άγνωστους λόγους το συνοικέσιο ακυρώθηκε και ένας άλλος γαμπρός επιλέχθηκε γι' αυτήν.

Βασίλισσα της Γεωργίας

Τον Ιούνιο του 1367 και σε ηλικία 10 ετών και δύο μηνών έγινε η δεύτερη σύζυγος του Βαγράτ Ε΄ του Μεγάλου, βασιλιά της Γεωργίας. Η πρώτη του σύζυγος Ελένη είχε αποβιώσει το προηγούμενο έτος από επιδημία πανώλης, αφού έκανε δύο γιους. Η Άννα συνοδεύτηκε στη Γεωργία από τον πατέρα της και την τρομερή Ειρήνη, μητέρα τού Αλεξίου Γ΄. 
Μετά το 1369 η Άννα γέννησε τον Κωνσταντίνο Α΄, που απεβ. 1411/12. Είχε διαδεχθεί τον ετεροθαλή αδελφό του Γεώργιο Ζ΄, όταν εκείνος απεβίωσε άτεκνος το 1407. Σύμφωνα με τον ιστορικό Κύριλ Τουμανόφ, η Άννα είχε ακόμη δύο τέκνα με τον Βαγράτ Ε΄, την Ολυμπιάδα και τον Δαυίδ.
Τον Νοέμβριο του 1386 η Τιφλίδα πολιορκήθηκε και κατελήφθη από τον στρατό του Μογγόλου πολεμάρχου Ταμερλάνου, που είχε εισβάλει στη χώρα. Ο Γεώργιος Ε΄, η Άννα και ο Κωνσταντίνος (Α΄) αιχμαλωτίστηκαν. Για να επιτύχει την απελευθέρωσή τους ο Βαγράτ Ε΄, υποσχέθηκε να γίνει μουσουλμάνος· έτσι ο Ταμερλάνος τους έστειλε πίσω στη Γεωργία με στρατό 20.000 Μογγόλων. Τότε ο πρίγκιπας Γεώργιος (Ζ΄) επιτέθηκε, κατέστρεψε τελείως τον στρατό αυτόν και ελευθέρωσε τον βασιλιά και τη βασίλισσα από την αιχμαλωσία, ώστε δεν χρειάστηκε να γίνουν μουσουλμάνοι. Δόθηκαν και άλλες μάχες με τον Ταμερλάνο, ώσπου επέτρεψε το βασίλειο της Γεωργίας να παραμείνει Χριστιανικό. 
Ο Βαγράτ Ε΄ απεβίωσε το 1393 και η Άννα μετά το 1406.
Κάτω Αρχάνες

Ιστορικά στοιχεία

Το χωριό Arcanes Catto αναφέρεται στην απογραφή του Καστροφύλακα (Κ 101) με 136 κατοίκους και ο οικισμός Pacidhes Apano και Pacidhes Catto αναφέρεται στον κατάλογο του Φραντσέσκο Μπαζιλικάτα του 1630.
Κοντά στο χωριό Πατσίδες έγινε η απαγωγή του Γερμανού στρατηγού Κράιπε, στην οποία είχε ενεργό συμμετοχή και ο Παύλος Ζωγραφιστός, με καταγωγή από το χωριό αυτό.
ΦΚ Ρούνταρ Πλιέβλια

Ιστορία

Η ομάδα ιδρύθηκε το 1920 ως Μπρέζνικ (Breznik), αλλάζοντας το όνομα της σε Σαντζάκ (Sandžak) τρία χρόνια αργότερα. Άλλαξε πάλι όνομα της μετά το Β' Παγκόσμιο Πόλεμο σε ΦΚ Γιεντίνστοβο (FK Jedinstovo). Το 1947 έφτασε στα προημιτελικά του Κυπέλλου Γιουγκοσλαβίας αλλά αποκλείστηκε από τη ΦΚ Σαράγεβο με 3–2 στην παράταση. Το 195 απέκτησε το σημερινό της όνομα.
Α΄ Εθνική ποδοσφαίρου γυναικών 2010-11

Η Α' Εθνική ποδοσφαίρου γυναικών 2010−2011, ήταν το 19ο πρωτάθλημα στην ιστορία του θεσμού. Αυτή τη σαιζόν άλλαξε ο τρόπος διεξαγωγής του πρωταθλήματος. Έγινε σε μία μόνο φάση, και οι 13 ομάδες που συμμετείχαν αγωνίστηκαν σε έναν ενιαίο όμιλο. Έγιναν δύο γύροι, σύνολο 24 αγώνων για κάθε ομάδα. Πρωταθλήτρια αναδείχθηκε η ομάδα του ΠΑΟΚ για 6η συνεχή χρονιά, νικώντας μάλιστα και στους 24 αγώνες που έδωσε.
Πίερες

Οι Πίερες ήταν λαός της αρχαίας Μακεδονίας που αρχικά κατοικούσε μεταξύ Ολύμπου και Θερμαϊκού κόλπου στην χώρα των Μουσών και τόπο γέννησης του Ορφέα που αργότερα απωθήθηκαν από άλλα φύλα πέραν του Στρυμώνος.
  «πρῶτοι ἐκτήσαντο καὶ ἐβασίλευσαν ἀναστήσαντες μάχῃ ἐκ μὲν Πιερίας Πίερας, ο῏ ὕστερον ὑπὸ τὸ Πάγγαιον πέραν Στρυμόνος ᾤκησαν Φάγρητα καὶ ἄλλα χωρία (καὶ ἔτι καὶ νῦν Πιερικὸς κόλπος καλεῖται ἡ ὑπὸ τῷ Παγγαίῳ πρὸς θάλασσαν γῆ».
Μαζί με τους Σάτρες και τους Οδομάντες που κατοικούσαν δυτικά του Στρυμόνα και μετακινήθηκαν προς το Παγγαίο όρος συνεκμεταλλεύονταν τα ορυχεία του Παγγαίου πριν τη δημιουργία του Μακεδονικού Βασιλείου επί Φιλίππου Β .
Μπιορν ατ Αουγκί

Ταυτοποίηση με τον βασιλιά Μπέρν της Μπίρκα

Μια επιβεβαίωση σχετικά με το όνομα του Μπιορν ατ Αουγκί βρέθηκε στο έργο του Ρίμπερτ (πέθανε το 888) ο οποίος συσχετίζει τον Μπιορν με τον "βασιλιά Μπέρν" που αναφέρεται από τους κατοίκους της Μπίρκα στο ταξίδι του Αγίου Ανσγκάρ στην πόλη (827). Ο βασιλιάς αυτός με το όνομα Μπιορν ταυτίζεται με τον Μπιορν ατ Αουγκί. Πολλοί ιστορικοί αναφέρονται ονομαστικά στον συγκεκριμένο Μπέρν ως "βασιλιά της Μπίρκα" αλλά δεν υπάρχει καμιά ιστορική ένδειξη ότι αποτελούσε ξεχωριστό βασίλειο, ο Ρίμπερτ αναφέρεται προφανώς για του ταξίδι του Άνσγκερ στην πόλη της Μπίρκα η οποία αποτελούσε τμήμα του βασιλείου του Μπιορν ατ Αουγκί. Την ίδια περίοδο στην οποία έγινε η επίσκεψη του Άνσγκερ στην Μπίρκα αναφέρεται άλλος ένας Σουηδός βασιλιάς με το όνομα Άνουντ ο οποίος ήταν εξόριστος και επέστρεψε με την βοήθεια της Δανίας, ο βασιλιάς αυτός ταυτίζεται με τον Άνουντ της Ουψάλας αδελφό του Μπιορν ατ Αουγκί που αναφέρεται στα Σάγκας του Ερβαράρ.
Κάρλος Αγκοστίνιο ντο Ροζάριο

Καριέρα

Ο ντο Ροζάριο ήταν κυβερνήτης της επαρχίας Ζαμβέζια. Προτού γίνει πρεσβευτής, υπηρέτησε ως υπουργός Γεωργίας και Αλιευμάτων επί προεδρίας του Ζοακίμ Τσισάνο τη δεκαετία του ' 90.
Από το 2009 ως το 2015 ο ντο Ροζάριο υπηρέτησε ως πρεσβευτής της Μοζαμβίκης στην Ινδονησία. Επίσης, έχει υπηρετήσει ως πρεσβευτής στην Ινδία, στην Ταϊλάνδη και σε άλλες ασιατικές χώρες.
Στις 11 Ιανουαρίου 2015 ο πρωθυπουργός Αλμπέρτο Βακίνα παύτηκε από τα καθήκοντά του από τον πρόεδρο Γκεμπούζα, ώστε να καταλάβει την έδρα του στο Κοινοβούλιο, μαζί με άλλους 6 υπουργούς της κυβέρνησής του. Αντικαταστάτης του Βακίνα διορίστηκε ο Ροζάριο δύο ημέρες μετά ητν ορκωμοσία του νέο προέδρου Φιλίπε Νιούσι.
Δημήτρης Κουρμπέλης

Αστέρας Τρίπολης

Ξεκίνησε την ποδοσφαιρική του καριέρα από τα τμήματα υποδομής του Αστέρα Τρίπολης και το 2010 προωθήθηκε στην πρώτη ομάδα του συλλόγου.
Τον Ιούλιο του 2014 στον εντός έδρας αγώνα για το Europa League απέναντι στη φινλανδική Ροβανιέμι σημείωσε το πρώτο του τέρμα σε ευρωπαϊκή διασυλλογική διοργάνωση, το οποίο ήταν και το πρώτο της ομάδας του στην εν λόγω αναμέτρηση, που οδήγησε στην πρώτη νίκη των Αρκάδων (4-2) και παράλληλα στην πρόκριση για τον επόμενο γύρο της διοργάνωσης (2014-15). Έναν μήνα αργότερα, τον Αύγουστο του 2014, ανακοινώθηκε η συμφωνία για ανανέωση του συμβολαίου του μέχρι το καλοκαίρι του 2017.

Παναθηναϊκός

Τον Δεκέμβρη του 2016 ανακοινώθηκε η μεταγραφή του στον Παναθηναϊκό για τα επόμενα τέσσερα χρόνια.
Στις 1 Σεπτεμβρίου του 2018 σημείωσε το πρώτο του τέρμα με την φανέλα του Παναθηναϊκού στην εντός έδρας αναμέτρηση με την Λαμία για το Ελληνικό Πρωτάθλημα που έληξε 3-1.

Διεθνής καριέρα

Υπήρξε μέλος των μικρότερων εθνικών ομάδων και συγκεκριμένα της εθνικής Νέων (Κ-19) την περίοδο 2011-2012 (14 συμμετοχές - 1 τέρμα), της οποίας υπήρξε βασικό στέλεχος στην πορεία μέχρι τον τελικό του ευρωπαϊκού πρωταθλήματος Νέων το 2012, της Εθνικής Νέων (Κ-20) το 2013 (6 συμμετοχές), καθώς και της Ελπίδων (Κ-21) (2012-2015).
Τον Ιούνιο του 2017 κλήθηκε για πρώτη φορά στην εθνική Ανδρών, στην εκτός έδρας αναμέτρηση εναντίον της Βοσνίας και Ερζεγοβίνης για τα προκριματικά του Μουντιάλ 2018, όπου έκανε το ντεμπούτο του, στα τρία τελευταία λεπτά του αγώνα, αντικαθιστώντας τον Πέτρο Μάνταλο.